1964 иестэ малавиксензэ марто тусть эрямо Кобале велев — аванзо тиринь велентень. Тесэ Сашань ютась вишка поразо. 1977 иестэ прядызе Кобалень школанть, 1983 иестэ — М.В. Ломоносов лемсэ МГУ-нь журналистикань факультетэнть. 1985 иестэ саезь важоди «Сятко» журналонь редакциясо. Россиянь сёрмадей куронь ломань. Мордкизэсь нолдынзе валморонь колмо киниганзо: «Вайгель» (1990), «Вальма» (1992), «Взмах» (2001). Валморонзо совасть вейсэнь пусмос, конат лиссть Саран ошсо, Самар, Ине-Питер, Москов, Хельсинки, Будапешт, Таллинн оштнэсэ. «Литературная Россия» кулялопань лауреат (2000), Мордовиянь заслуженной поэт. Эйзюрковонь 2000 иестэ Араповонь Саша - Сятко журналонть прявт редактор. Ютко шкане седиль гитарасо, ладсиль морот эсензэ стихензэ лангс.